
Ministru kabineta rīkojums Nr. 326
Rīgā 2025. gada 11. jūnijā (prot. Nr. 22 24. §)
Latvijas enerģētikas stratēģija līdz 2050. gadam
· 1. Apstiprināt Latvijas enerģētikas stratēģiju līdz 2050. gadam (turpmāk – stratēģija).
· 2. Noteikt Klimata un enerģētikas ministriju par atbildīgo institūciju stratēģijā noteiktā mērķa snieguma progresa uzraudzībā.
· 3. Klimata un enerģētikas ministrijai līdz 2025. gada 1. jūlijam izveidot starpnozaru uzraudzības padomi, lai aktualizētu stratēģijā noteikto rīcībpolitiku atbilstoši faktiskajiem apstākļiem, kā arī izstrādātu un apstiprinātu ar stratēģiju saistītā regulējuma attīstības plānu.
· 4. Klimata un enerģētikas ministrijai līdz 2026. gada 1. jūlijam un turpmāk reizi gadā izstrādāt un klimata un enerģētikas ministram iesniegt Ministru kabinetā informatīvo ziņojumu par stratēģijā noteiktā mērķa izpildes gaitu un, ja nepieciešams, precizēt ar stratēģijas ieviešanu saistītā regulējuma attīstības plānu un tā izpildes termiņus.
· 5. Klimata un enerģētikas ministrijai līdz 2030. gada 1. jūlijam un turpmāk reizi piecos gados izvērtēt un, ja nepieciešams, aktualizēt stratēģiju atbilstoši globālajiem un lokālajiem faktoriem enerģētikas nozarē un tautsaimniecībā kopumā.

	Ministru prezidente
	(paraksts*)
	E. Siliņa

	Klimata un enerģētikas ministrs
	(paraksts**)
	K. Melnis


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

